Fykse

Fykse er ei grend i Kvam herad i Hordaland med 187 innbyggere (2012).Statistisk sentralbyrå - Statistikkbanken: Emne 02, Tabell 04317 - Grunnkrets 12380201 Fykse (2012). Grenden ligger på østsiden av fjorden Fyksesund omtrent syv kilometer øst for Norheimsund.Målt i luftlinje 

Det har bodd folk på Fykse siden 1324. Beboerne på klyngetunet var leilendinger under Rosendal baroni.«Mat og hulekonsert» Verdens Gang 25. februar 2003

I 1999 ble Fykse tildelt fylkesmannen i Hordalands kulturlandskapspris for sin skjøtsel av kulturlandskapet.Kulturlandskapsprisen i Hordaland 1995-2011. Besøkt 17. oktober 2012.

Bøndene i bygda driver med sau. Noen av gårdene driver med frukt. Ellers består næringslivet av en gårdsrestaurant som serverer mat lagd av lokale råvarer, pølsemakerverksted, et gjestetun med overnatting i Botnen innerst i Fykesundet, og et lokalt småkraftverk i Steinstø like sør for Fykse.Hjemmesiden til Kvam herad : om Kvam - Fykse. Besøkt 17. oktober 2012.

Landskapet er preget av steinsprang og jordskred med store klippeblokker liggende rundt. Det har dannet seg «kaldeholer» som brukes til lagring av matvarer. En 18 meter lang og 4 meter høg underjordisk grotte er kjent som «Døse».https://www.grind.no/hardanger/kvam/fykse

I en grotte funnet på gården Storastovo i Nordetun på Fykse trenger sollyset inn ved sommersolverv, beveger seg 60 cm bortover gulvet, og blir borte. Innerst midt i grotten ligger en stor stein, som peker i en spiss opp mot taket. Det kan ha fungert som alter. Ved solnedgang kommer to solstråler inn fra grotteåpningen, og ender midt i rommet der den andre solstrålen åpenbarer seg presis klokka 12:00.«Mystisk lys kl. 12» Dagbladet 11. desember 2016

Fykse er endepunkt for fylkesvei 5124 som tar av fra fylkesvei 79.  Det går lokale veier videre nordover til Klyve og sørover til Bjørke. 

Referanser

Noter

Se også
Fyksesundbrua

Eksterne lenker
 Gryto kraft
 Gamlastovo gardsrestaurant
 Lagsportalen.no: Fykse grendalag

Kategori:Bosetninger i Kvam